
IX. volebné obdobie

Číslo: KNR-VVMS-4726/2026



1251a
Spoločná  správa

výborov Národnej rady Slovenskej republiky o výsledku prerokovania návrhu poslancov Národnej rady Slovenskej republiky Pauly PUŠKÁROVEJ, Jozefa HABÁNIKA a Karola JANASA na vydanie zákona, ktorým sa mení a dopĺňa zákon č. 300/2025 Z. z. o vysokých školách (vysokoškolský zákon) a o zmene a doplnení niektorých zákonov a ktorým sa menia a dopĺňajú ďalšie zákony (tlač 1251) vo výboroch v druhom čítaní   
___________________________________________________________________

Výbor Národnej rady Slovenskej republiky pre vzdelávanie, vedu, mládež, šport a cestovný ruch ako gestorský výbor podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky o výsledku prerokovania návrhu  zákona.

I.

	Národná rada Slovenskej republiky uznesením z 28. apríla 2026 č. 1458 sa uzniesla prerokovať návrh poslancov Národnej rady Slovenskej republiky Pauly PUŠKÁROVEJ, Jozefa HABÁNIKA a Karola JANASA na vydanie zákona, ktorým sa mení a dopĺňa zákon č. 300/2025 Z. z. o vysokých školách (vysokoškolský zákon) a o zmene a doplnení niektorých zákonov a ktorým sa menia a dopĺňajú ďalšie zákony (tlač 1251) vo výboroch v druhom čítaní a prideliť ho týmto výborom:
 
	Ústavnoprávnemu výboru Národnej rady Slovenskej republiky
a
Výboru Národnej rady Slovenskej republiky pre vzdelávanie, vedu, mládež, šport a cestovný ruch.

	Ako gestorský výbor určila Výbor Národnej rady Slovenskej republiky pre vzdelávanie, vedu, mládež, šport a cestovný ruch a určila lehoty na jeho prerokovanie.

Určené výbory prerokovali predmetný návrh zákona v stanovenej lehote. 

Iné výbory o návrhu zákona nerokovali.
II.

Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky.

III.

	K návrhu poslancov Národnej rady Slovenskej republiky Pauly PUŠKÁROVEJ, Jozefa HABÁNIKA a Karola JANASA na vydanie zákona, ktorým sa mení a dopĺňa zákon č. 300/2025 Z. z. o vysokých školách (vysokoškolský zákon) a o zmene a doplnení niektorých zákonov a ktorým sa menia a dopĺňajú ďalšie zákony (tlač 1251) zaujali výbory Národnej rady Slovenskej republiky tieto stanoviská:

Ústavnoprávny výbor Národnej rady Slovenskej republiky v uznesení č. 438 z 20. mája 2026,

Výbor Národnej rady Slovenskej republiky pre vzdelávanie, vedu, mládež, šport a cestovný ruch v uznesení č. 137 z 21. mája 2026 

zhodne odporúčali návrh zákona schváliť s pozmeňujúcimi a doplňujúcimi návrhmi uvedenými v časti IV. spoločnej správy.

IV.

Z uznesení výborov uvedených v III. časti tejto spoločnej správy vyplývajú tieto  pozmeňujúce a doplňujúce návrhy:

1. V názve návrhu zákona sa slová „o vysokých školách (vysokoškolský zákon) a o zmene a doplnení niektorých zákonov a ktorým sa menia a dopĺňajú ďalšie zákony“ nahrádzajú slovami „o vysokých školách a o zmene a doplnení niektorých zákonov (vysokoškolský zákon) a ktorým sa menia a dopĺňajú niektoré zákony“.

V názve návrhu zákona sa opravuje názov novelizovaného zákona č. 300/2025 Z. z. o vysokých školách a o zmene a doplnení niektorých zákonov (vysokoškolský zákon) a súčasne sa vykonáva legislatívno-technická úprava, keď v súlade so zaužívanou legislatívnou praxou sa pri novelizácii viacerých zákonov používa v názve novely spojenie „a ktorým sa menia a dopĺňajú niektoré zákony“.

	                Ústavnoprávny výbor NR SR 
Výbor NR SR pre vzdelávanie, vedu, mládež, šport a cestovný ruch

Gestorský výbor odporúča schváliť         



1. V čl. I úvodnej vete sa slová „o vysokých školách (vysokoškolský zákon) a o zmene a doplnení niektorých zákonov“ nahrádzajú slovami „o vysokých školách a o zmene a doplnení niektorých zákonov (vysokoškolský zákon)“.

V úvodnej vete čl. I návrhu zákona sa opravuje názov novelizovaného zákona č. 300/2025 Z. z. o vysokých školách a o zmene a doplnení niektorých zákonov (vysokoškolský zákon).

	                Ústavnoprávny výbor NR SR 
Výbor NR SR pre vzdelávanie, vedu, mládež, šport a cestovný ruch

Gestorský výbor odporúča schváliť         

1. V čl. I sa bod 3 znie: 

„3. V § 42 sa za odsek 4 vkladá nový odsek 5, ktorý znie: 

„(5) Verejná vysoká škola môže založiť inú právnickú osobu a vložiť do nej peňažný vklad alebo nepeňažný vklad, ktorý nemá charakter nehnuteľného majetku. Kladný celkový výsledok hospodárenia tejto právnickej osoby sa použije na podporu plnenia úloh vysokej školy, ktorá ju založila.”.

Doterajšie odseky 5 a 6 sa označujú ako odseky 6 a 7.“. 

Pozmeňujúci návrh upravuje novelizačný bod tak, aby pre zakladanie právnických osôb verejnou vysokou školou platil zákaz vkladu, ktorého predmetom je nehnuteľný majetok.

Výbor NR SR pre vzdelávanie, vedu, mládež, šport a cestovný ruch

Gestorský výbor odporúča schváliť         

1. V čl. I bode 9 § 70 ods. 3 písm. j) sa  na konci pripájajú tieto slová: „alebo číslo preukazu totožnosti, ak ide o cudzinca“.

Účelom doplnenia je určenie postupu v situáciách, keď uchádzač, ktorý je cudzincom, nemá občiansky preukaz.

Výbor NR SR pre vzdelávanie, vedu, mládež, šport a cestovný ruch

Gestorský výbor odporúča schváliť         

1. V čl. I sa za bod 13 vkladá nový bod 14, ktorý znie:

„14. V § 89 sa za odsek 10 vkladá nový odsek 11, ktorý znie:
„(11) Doklad o absolvovaní štúdia môže vysoká škola vydávať aj v elektronickej podobe ako autorizovaný elektronický dokument podľa osobitného predpisu;47a) doklad o absolvovaní štúdia sa vydáva v listinnej podobe vždy.“.

Poznámka pod čiarou k odkazu 47a znie: 

„47a) Zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov.“.

Doterajší odsek 11 sa označuje ako odsek 12.“.
	
Doterajšie novelizačné body sa primerane preznačia.

Účelom návrhu je umožniť vysokým školám vydávať doklady o absolvovaní štúdia, najmä vysokoškolský diplom a dodatok k diplomu, aj v elektronickej podobe.
Navrhované doplnenie § 89 je spoločný záujem vysokých škôl, keďže vytvára právny základ na vydávanie dôveryhodných elektronických dokladov o absolvovaní štúdia pre tie vysoké školy, ktoré sú na takýto postup technicky a organizačne pripravené v budúcnosti, pri zachovaní povinnosti vydávať doklady aj v listinnej podobe.
Návrh zohľadňuje aj situácie, keď bol pôvodný doklad vydaný v listinnej podobe. 
Návrh nezavádza  vydávanie elektronických dokladov ako povinnosť.  

Výbor NR SR pre vzdelávanie, vedu, mládež, šport a cestovný ruch

Gestorský výbor odporúča schváliť         

1. V čl. III doterajší novelizačný bod znie:

„V § 19 ods. 4 druhá veta znie: „Pri verejnej výzve s financovaním nad 200 000 eur na celú dobu riešenia projektu je možné využiť postup podľa odseku 3 písm. b) iba v prípade výlučného využitia medzinárodne uznávaných zahraničných odborníkov.“.“.

Spresňuje sa využívanie odborných posudkov vypracovaných domácimi odborníkmi a zahraničnými odborníkmi. 
Podľa § 19 ods. 3 zákona č. 172/2005 Z. z. posudzovanie žiadostí sa uskutočňuje ako:
a) posudzovanie s využitím medzinárodných expertných panelov, b) posudzovanie s využitím odborných posudkov alebo c) posudzovanie odborným orgánom poskytovateľa na základe predchádzajúceho hodnotenia európskou schémou podpory výskumu a vývoja alebo medzinárodnou schémou podpory výskumu a vývoja.
Podľa § 19 ods. 4 spôsob hodnotenia a posudzovania žiadostí sa určí vo verejnej výzve.
Súčasné znenie zákona umožňuje využiť odborné posudky (vypracované domácimi odborníkmi alebo zahraničnými odborníkmi) len pre verejné výzvy s financovaním do 200 000 eur.  Zmena  reaguje na aplikačnú prax s ambíciou rozšíriť odborné hodnotenie s využitím odborných posudkov vypracovaných medzinárodne uznávanými zahraničnými odborníkmi.  Zmenou sa zabezpečí aj súlad zákona so Záväznou metodikou riadenia, financovania a hodnotenia podpory výskumu, vývoja a inovácií ku ktorej sa Slovenská republika zaviazala v rámci Plánu obnovy a odolnosti.
Navrhovaná zmena  t. j. posudzovanie projektov s využitím odborných posudkov (najmenej od troch nezávislých medzinárodne uznávaných zahraničných odborníkov podľa § 19b) aj pri výzvach prevyšujúcich sumu 200 000 eur garantuje vysokú mieru nezávislosti, nestrannosti, objektívnosti, dôvernosti, čo spolu zvyšuje aj kvalitu hodnotenia a znižuje riziko konfliktu záujmov. Aplikačná prax ukázala, že rozšírenie posudzovania žiadosti s využitím odborných posudkov aj pre výzvy prevyšujúce sumu 200 000 eur je žiadúce. Uvedený model hodnotenia sa uplatňuje   aj pri výzvach financovaných z Plánu obnovy a odolnosti.
Navrhovanou zmenou nie je žiadnym spôsobom dotknutá súčasná zákonná úprava podľa § 19 ods. 3 písm. a) a možnosť posudzovania žiadostí s využitím medzinárodných expertných panelov zostáva zachovaná pri všetkých verejných výzvach bez ohľadu na výšku financovania.

Výbor NR SR pre vzdelávanie, vedu, mládež, šport a cestovný ruch

Gestorský výbor odporúča schváliť         

1. V čl. IV sa vkladá bod 2, ktorý znie: 

„2. V § 90 ods. 10 štvrtej vete sa na konci bodka nahrádza čiarkou a pripájajú sa tieto slová: „a pri vyučovaní, výskume alebo výkone iných oprávnených činností, ktoré priamo súvisia s ich poslaním a úlohami podľa osobitného predpisu,28a) ak pri takomto použití nedochádza k priamemu alebo nepriamemu majetkovému prospechu.“.“.

Poznámka pod čiarou k odkazu 28a znie: 
„28a) Zákon č. 133/2002 Z. z. o Slovenskej akadémii vied v znení neskorších predpisov. 
Zákon č. 243/2017 Z. z. o verejnej výskumnej inštitúcii a o zmene a doplnení niektorých zákonov v znení neskorších predpisov. 
Zákon č. 300/2025 Z. z. o vysokých školách a o zmene a doplnení niektorých zákonov (vysokoškolský zákon) v znení zákona č. .../2026 Z. z.“.“.

Doterajší novelizačný bod sa primerane preznačí.
						
Navrhovaná právna úprava priamo vychádza z dopytu vysokých škôl a centier transferu technológií, ktoré považujú takúto úpravu za potrebnú najmä z dôvodu zvýšenia právnej istoty pri výkone činností nevyhnutne spojených s chodom verejných vysokých škôl a Slovenskej akadémie vied a jej organizácií (ďalej len „SAV“), a to aj napriek existencii obdobného ustanovenia v § 44 Autorského zákona. Tento návrh preto explicitne ustanovuje možnosť verejnej vysokej školy a SAV využívať diela vytvorené ich zamestnancami pri vyučovaní a ďalšom výskume, ale aj iných činnostiach, ktoré súvisia s chodom a plnením úloh danej inštitúcie. 

Výbor NR SR pre vzdelávanie, vedu, mládež, šport a cestovný ruch

Gestorský výbor odporúča schváliť         

1. V čl. V bode 1 § 39 ods. 5 písm. d) sa slovo „jeho“ nahrádza slovom „ich“ a za slová „medzinárodná zmluva“ sa vkladá čiarka a slová „ktorou je Slovenská republika viazaná,“.

Zámeno „jeho“ sa nahrádza zámenom „ich“, keďže sa viaže na overovanie podpisov aj odtlačku pečiatky. Zároveň sa v súlade so zaužívanou legislatívnou praxou navrhuje doplnenie slov tak, aby bolo zrejmé, že musí ísť o medzinárodnú zmluvu, ktorou je Slovenská republika viazaná.

	               Ústavnoprávny výbor NR SR 
Výbor NR SR pre vzdelávanie, vedu, mládež, šport a cestovný ruch

Gestorský výbor odporúča schváliť         

1. V čl. V bode 2 (§ 56 ods. 5) sa za slovo „vnútroštátnych“ vkladá slovo „právnych“ a za slová „medzinárodná zmluva“ sa vkladá čiarka a slová „ktorou je Slovenská republika viazaná“.

Legislatívno-technická úprava. Zosúladenie terminológie v rámci zákona č. 422/2015 Z. z., keď v § 56 ods. 2 a 5 sa v platnom a účinnom znení používa spojenie „vnútroštátne právne predpisy“. Súčasne v súlade so zaužívanou legislatívnou praxou sa navrhuje doplnenie slov tak, aby bolo zrejmé, že musí ísť o medzinárodnú zmluvu, ktorou je Slovenská republika viazaná.

	                Ústavnoprávny výbor NR SR 
Výbor NR SR pre vzdelávanie, vedu, mládež, šport a cestovný ruch

Gestorský výbor odporúča schváliť         


	Gestorský výbor odporúča Národnej rade Slovenskej republiky hlasovať o návrhoch uvedených pod bodmi 1 až 9  spoločne s odporúčaním ich schváliť.
	
V.

Gestorský výbor na základe stanovísk výborov, vyjadrených v ich uzneseniach uvedených v III. časti tejto spoločnej správy, odporúča Národnej rade  Slovenskej republiky návrh poslancov Národnej rady Slovenskej republiky Pauly PUŠKÁROVEJ, Jozefa HABÁNIKA a Karola JANASA na vydanie zákona, ktorým sa mení a dopĺňa zákon č. 300/2025 Z. z. o vysokých školách (vysokoškolský zákon) a o zmene a doplnení niektorých zákonov a ktorým sa menia a dopĺňajú ďalšie zákony (tlač 1251) schváliť v znení pozmeňujúcich a doplňujúcich návrhov uvedených v tejto správe.

	Predmetná spoločná správa výborov Národnej rady Slovenskej republiky o výsledku prerokovania návrhu poslancov Národnej rady Slovenskej republiky Pauly PUŠKÁROVEJ, Jozefa HABÁNIKA a Karola JANASA na vydanie zákona, ktorým sa mení a dopĺňa zákon č. 300/2025 Z. z. o vysokých školách (vysokoškolský zákon) a o zmene a doplnení niektorých zákonov a ktorým sa menia a dopĺňajú ďalšie zákony (tlač 1251) vo výboroch v druhom čítaní bola schválená uznesením Výboru Národnej rady Slovenskej republiky pre vzdelávanie, vedu, mládež, šport a cestovný ruch  (gestorský výbor) z 21. mája 2026 č. 140.

Týmto uznesením výbor zároveň poveril spoločného spravodajcu Erika Vlčeka (náhradníci: poslanci  J. Habánik, A. Hambálek, K. Janas, D. Galis, K. Farkašovský a R. Michelko), aby na schôdzi Národnej rady Slovenskej republiky informoval o výsledku rokovania výborov, o stanovisku a návrhu gestorského výboru.

 
Bratislava  máj 2026




Paula Puškárová v. r.
predsedníčka 
Výboru NR SR  pre vzdelávanie, vedu, mládež, 
šport a cestovný ruch
15

